NaiveNeuron/SloPal huggingface dataset:
Bugár, Béla, podpredseda NR SR (2017-09-12):
Takže vyhlasujem rozpravu o tomto bode za skončenú. Pán minister, chcete zaujať stanovisko? Nech sa páči.
M. Hort, podpredseda NR SR: (2008-11-04):
A slovo má pán poslanec Rafaj, nech sa páči.
Grendel, Gábor, podpredseda NR SR (2021-05-05):
Ďakujem pekne. Pán poslanec Kočiš, chcete reagovať? Nie. Pán poslanec Kočiš bol posledný ústne prihlásený do rozpravy, preto vyhlasujem rozpravu za skončenú. Chcem sa opýtať, či chce záverečné slovo pán navrhovateľ. Áno.
Kozelová, Monika, poslankyňa NR SR (2021-11-24):
Pán poslanec Taraba, je tu mnoho miest, ob... miest, obcí, ale aj teda skupín obyvateľov, ktorí sa o pamätníky vo svojom okolí naozaj starajú. Ak teda v Modre je taký stav, ako hovoríte, tak potom nie je niečo v poriadku a musím povedať, že je to vizitka aj samotnej, samotnej samosprávy. Viete, Bradlo sa zo všetkých síl snažia domáci udržiavať, naozaj, bola som tam niekoľkokrát, poznám tých ľudí odtiaľ, ktorí, ktorí sa o to naozaj pravidelne starajú, čistia to tam, upratujú to tam, čo sa dá, to opravia. Čiže toto isté, si myslím, že by mohli robiť aj domáci obyvatelia pre pietne miesto pri... teda Ľudovíta Štúra, a možno, ak odtiaľ pochádzate, možno by ste vy aj sám mohli iniciovať takúto, takúto iniciatívu v okolí, a resp. v miestnej samospráve. A určite by veľa, ak by, ak by teda naozaj všetci takýmto spôsobom pristupovali k svojim pamätníkom, ako pristupujú obyvatelia okolia Bradla k Bradlu, tak možno, možno by nevyzerali tak katastrofálne ani, ani ostatné pamätníky. Ale teda súhlasím, že, že treba tie pamätné miesta udržiavať, a hovorím, navrhujem, že možno, ak ste odtiaľ, ja to tam nepoznám, nepoznám tam tú samosprávu, že či, či, či možno aj vy sám budete iniciovať niečo také, nejakú, možno nejakú občiansku iniciatívu. A bude to tam vyzerať fajn. Ďakujem.
Sulík, Richard, predseda NR SR (2010-07-08):
Ďakujem. Poprosím pani Sabolovú.
Uhliarik, Ivan, minister zdravotníctva SR (2011-05-19):
Ďakujem pekne. Nesúhlasím s tým dodatkom, že musia byť transformované rovnako ako štátne nemocnice, pretože novelu zákon č. 581/2004 Z. z., ktorú sme schválili, hovorí o transformácii štátnych príspevkových organizácií, ktorými nie sú nemocnice pod VÚC. Mali by ste pravdu vtedy, keby sme ako štát mali dosah doteraz na hospodárenie týchto nemocníc, myslím, teraz v gescii VÚC. Ale súhlasím s tým, že nastavenie financovania VÚC nemocníc alebo iných NO-čiek bolo iné ako nastavenie financovania štátnych nemocníc. Práve dnes sme hovorili o návrhu zákona, aby sa táto anomália, ktorá bola v prípade napr. koncovej siete, zrušila, aby boli aj týmto zrovnoprávnené nemocnice VÚC so štátnymi, aby štátne nemocnice nemali to unikátne postavenie zo zákona, aby nariadenie, ktoré bolo prijaté v roku 2008 vašou vládou, tam nebolo. V marci 2011, čiže asi niečo pred viacej ako mesiacom a pol, bolo prijaté memorandum, ktoré podpísali všetky poisťovne, štátne aj súkromné, Úrad pre dohľad aj ministerstvo, ktoré určuje harmonogram, kedy bude prijatá platba za diagnózu, ktorá takisto zrovnoprávňuje výkony. Plné spustenie DRG systému očakávame v roku 2013, v prvom štvrťroku, my si myslíme, že január, február 2013 je reálny dátum. V tejto chvíli práve to zlé nastavenie financovania, ktoré bolo v minulosti, vylepšujeme tak, že robíme v týchto štátnych nemocniciach reštrukturalizáciu a optimalizáciu siete lôžok. Vieme, že ako Všeobecná zdravotná poisťovňa znížila limity nemocniciam VÚC, tak znížila limity napr. aj veľkým štátnym nemocniciam, o viac ako 17 – 18 %. Čiže toto je niečo, čo nie je len dopad na VÚC nemocnice, ale čo je aj zásadný dopad na nemocnice štátne. Takže chce to svoj čas. Máme presne naplánovaný harmonogram a ku transformácii, to znamená k zákonom stanovenému času 31. 12. budú nemocnice nachystané tak, aby netvorili ďalší dlh. Skončil som, ďakujem pekne, pán predsedajúci.
Kuciaňová, Magdaléna, poslankyňa NR SR (2018-02-06):
Pán predsedajúci, dajte, prosím, hlasovať o pozmeňujúcom a doplňujúcom návrhu poslankyne Kaščákovej.
Kočiš, Eduard, poslanec NR SR (2022-04-28):
Ďakujem pekne za slovo, pán predsedajúci. Pani kolegyňa, keď ste sa prihlásili ako prvá do rozpravy za poslanecký klub SaS, to znamená na 30 minút čistého času, tak v prvom rade som dostal šok, že čo tu budeme 30 minút počúvať. Ale, chvalabohu, netrvalo to ani desať, takže mnohých ste nás ušetrili svojich múdrostí, pretože ste zhola nič nepovedali o celej tejto procesnej veci, o ktorej tuná Národná rada Slovenskej republiky ide rokovať, ale povedali ste tu také zaujímavé myšlienkové pochody, že všetci sme si pred zákonom rovní. Súhlasím, pani Zemanová, všetci si máme byť pred zákonom rovní. Lenže rovnosť pred zákonom neznamená hľadieť na spravodlivosť krvavými očami a len preto, že ste vládny valec, ktorý má takú neuveriteľnú silu, tak vy si teraz idete dokazovať to, že ja môžem to, čo v minulosti mohol aj niekto iný, ale ten si to nedovolil. Pani Zemanová, v prvom rade smutný príbeh celého Slovenska je celé obdobie dvojročné tejto matovičovsko-hegerovskej vlády, tejto fašisticko-nacistickej obludnej verchušky, ktorá tuná vládne, vládne takým neuveriteľným dehonestujúcim a úbohým a chorým spôsobom, že je to už neuveriteľné. Vy idete rozprávať niečo o demokracii, o serióznej demokracii, o demokracii na Slovensku? Pani Zemanová, ak by sme sa mali baviť o demokracii, tak sa musíme baviť o demokratických princípoch každého jedného štátu. Toto, čo sa deje na Slovensku, nemá s demokraciou nič spoločné. Ak vám vadí nejaký politik zničte ho tu v pléne, vyvráťte mu všetky jeho podľa vás klamstvá alebo podľa vás všetky argumenty, kde zavádza alebo klame ľudí. Nie, nemstite sa ľuďom, ale jednoducho bojujte čestne, bojujte zbraňami, ktorými má bojovať politik. Ale vy sa idete hrať už aj na sudcu, na prokurátora a hrajete sa aj na výkonný zbor Policajného zboru.
Glváč, Martin, podpredseda NR SR (2018-09-19):
Ďakujem. Žiada si záverečné slovo spoločný spravodajca? Ak nie, treba povedať termín hlasovania.
M. Číž, podpredseda NR SR: (2008-10-30):
Vážené kolegyne, kolegovia, otváram rozpravu. Ako sme už povedali, rozprava bude spoločná k obidvom správam, ktoré prerokúvame. Takže chcem vás informovať, že do rozpravy sa prihlásil pán poslanec Marián Záhumenský, a to k správe o pôdohospodárstve a potravinárstve písomne a k správe o lesnom hospodárstve pán poslanec László Miklós. Takže, ak dovolíte, pôjdeme podľa toho poradia, v akom boli prednesené správy. Takže slovo má pán poslanec László Miklós a vystúpi k správe o lesnom hospodárstve v Slovenskej republike 2008, teda za rok 2007. Pán poslanec, máte slovo.
Grendel, Gábor, podpredseda NR SR (2020-09-22):
Budete mať ešte dvojminútovú faktickú poznámku.
Vážny, Ľubomír, podpredseda vlády SR pre investície (2014-10-29):
Vážená pani podpredsedníčka Národnej rady Slovenskej republiky, vážené panie poslankyne, páni poslanci, hlavné ciele novely zákona č. 540/2001 Z. z. o štátnej štatistike v znení neskorších predpisov sú integrovať do zákona požiadavky platného Kódexu postupov pre európsku štatistiku, vytvoriť právny rámec pre podstatnú elektronizáciu komunikácie úradu so spravodajskými jednotkami v rámci elektronizácie výkonu verejnej moci, vytvoriť potrebné podmienky na zníženie zaťaženosti podnikateľských subjektov realizovaním zámerov úradu v oblasti využívania administratívnych zdrojov, údajov a v neposlednom rade upraviť niektoré ustanovenia platného zákona s cieľom skvalitniť a sprehľadniť jeho vecnú aplikáciu. Navrhované zmeny platného zákona spočívajú v implementácii európskych štandardov štatistiky v rámci Európskej únie. Do návrhu novely zákona sú integrované požiadavky platného kódexu postupov pre európsku štatistiku, ako aj požiadavky vymedzenia a fungovania národného štatistického systému. Návrh zákona tiež rieši, aby národný štatistický systém okrem Štatistického úradu Slovenskej republiky tvorili iba tie ministerstvá a ostatné ústredné orgány štátnej správy, ktoré plnia úlohy európskeho štatistického programu a programu štátnych štatistických zisťovaní. A tiež rieši, aby jeho koordináciou bol poverený Štatistický úrad Slovenskej republiky ako ústredný orgán štátnej správy pre oblasť štatistiky. Ďalšou skupinou zmien sú potreby elektronizácie výkonu verejnej moci, zvlášť komunikácie medzi spravodajskou jednotkou a Štatistickým úradom Slovenskej republiky. Návrhom novely zákona sa vytvárajú legislatívne podmienky pre podstatnú elektronizáciu komunikácie úradu so spravodajskými jednotkami tak, aby si právnické osoby a fyzické osoby v stále väčšej miere elektronicky plnili svoje povinnosti voči Štatistickému úradu, čo bude mať pozitívny vplyv na informatizáciu spoločnosti. Z aplikačného hľadiska sú dôležité zmeny, ktoré si kladú za cieľ vytvoriť potrebné podmienky na zníženie zaťaženosti podnikateľských subjektov realizovaním zámerov Štatistického úradu Slovenskej republiky v oblasti využívania administratívnych zdrojov údajov. Ide o údaje, ktoré pôvodne nie sú získavané pre potreby štátnej štatistiky, ale na rozhodovanie orgánov verejnej moci alebo iných inštitúcií, ktoré ich získavajú a spracúvajú. Tieto predstavujú stále významnejší zdroj pre tvorbu štatistických údajov. Ich využívanie šetrí verejné prostriedky a znižuje zaťaženie spravodajských jednotiek. Využiteľnosť týchto zdrojov administratívnych údajov aj na štatistické účely však predpokladá, že sú zostavené metodikou, ktorá zaručí ich kvalitu a kompatibilitu s inými štatistickými údajmi, preto sa zavádza povinnosť týmto inštitúciám pri ich získavaní a spracúvaní použiť metodiku, ako aj štatistické klasifikácie a číselníky, ktoré umožnia ich širšiu využiteľnosť. Ďakujem za pozornosť. Skončil som.
Laššáková, Jana, podpredsedníčka NR SR (2013-12-03):
Na vystúpenie pána poslanca jedna faktická poznámka, končím možnosť prihlásiť sa s faktickými poznámkami. Pán poslanec Mikloško – dám ešte slovo pánovi poslancovi Mikloškovi a potom bude nasledovať vystúpenie poslanca Sulíka popoludní – nech sa páči.
Suchánek, Alan, poslanec NR SR (2017-12-13):
Tým sme vyčerpali hlasovanie o všetkých pozmeňujúcich návrhoch zo spoločnej správy a pozmeňujúcich návrhoch podaných v rozprave. Pán predsedajúci, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď podľa § 84 ods. 2 zákona o rokovacom poriadku.
B. Bugár, podpredseda NR SR: (2001-11-29):
Nech sa páči, pán minister, môžete odpovedať. Ľ. Harach, minister hospodárstva SR: Ďakujem pekne. Vážený pán predsedajúci, pani poslankyne, páni poslanci, pán poslanec Bohunický, rozhodnutie o poskytnutí finančných prostriedkov pre 80 obcí v lokalite Jaslovské Bohunice som podpísal 23. a 26. v celkovej výške 60 miliónov. Skončil som.
Bugár, Béla, podpredseda NR SR (2018-06-13):
Tak až potom, keď pán poslanec Dostál vystúpi, lebo on bol písomne prihlásený. Takže pani poslankyňa Kuciaňová.
Jurinová, Erika, podpredsedníčka NR SR (2013-12-04):
S reakciou na faktické poznámky pán poslanec Fronc.
B. Bugár, podpredseda NR SR: (2002-04-03):
Vážené panie poslankyne, vážení páni poslanci, teraz pristúpime k jednotlivým hlasovaniam o troch prerokovaných bodoch. Potom bude ďalší bod, návrh na odvolanie a voľbu člena Správnej rady Sociálnej poisťovne, takže vyzývam vás, aby ste sa vrátili do rokovacieho priestoru. Vážené panie poslankyne, vážení páni poslanci, chcem znovu vás upozorniť a pripomenúť, že na vyslovenie súhlasu s medzinárodnou zmluvou je potrebný súhlas 76 poslancov, takže preto vás vyzývam, aby ste sa vrátili do rokovacieho priestoru, pristúpime k hlasovaniu. Vážené panie poslankyne, vážení páni poslanci, budeme sa prezentovať. Nech sa páči, zatiaľ sa len prezentujeme. Prítomných 71 poslancov. Znovu vás vyzývam, aby ste sa vrátili do rokovacieho priestoru. Nech sa páči, prezentujme sa znovu. Takže pristúpime k hlasovaniu. Pán spravodajca, nech sa páči, môžete uviesť hlasovanie. Znovu chcem pripomenúť, že je potrebný súhlas 76 poslancov. M. Mesiarik, poslanec: Vážený pán predsedajúci, navrhujem, aby sme hlasovali o uznesení Národnej rady Slovenskej republiky tohto znenia: Národná rada Slovenskej republiky podľa článku 86 písm. d) Ústavy Slovenskej republiky po prerokovaní návrhu na vyslovenie súhlasu Národnej rady Slovenskej republiky s ratifikáciou Dohovoru Medzinárodnej organizácie práce o rovnakých príležitostiach a rovnakom zaobchádzaní s mužmi - pracovníkmi a ženami - pracovníčkami: pracovníkmi so zodpovednosťou za rodinu č. 156 z roku 1981, tlač 1373, vyslovuje súhlas s dohovorom a rozhodla, že dohovor je medzinárodná zmluva podľa článku 7 odseku 5 Ústavy Slovenskej republiky, ktorá má prednosť pred zákonmi. Prosím, dajte o tomto návrhu uznesenia hlasovať.
Bugár, Béla, podpredseda NR SR (2016-05-18):
Nech sa páči, prezentujme sa a hlasujme o tomto návrhu. (Hlasovanie.) Prítomných 144 poslancov, za 114, proti 16, 14 sa zdržali hlasovania. Konštatujem, že návrh uznesenia sme schválili. Ďakujem pekne. Teraz budeme hlasovať o návrhu uznesenia k Výročnej správe o činnosti Ústavu pamäti národa za rok 2015 (tlač 39). Pán poslanec Želiezka, ako poverený člen výboru pre ľudské práva a národnostné menšiny máte slovo. Nech sa páči.
Blanár, Juraj, podpredseda NR SR (2023-03-30):
Ďakujem. Teraz udeľujem slovo pánovi spravodajcovi Lukášovi Kyselicovi za gestorský ústavnoprávny výbor, aby predniesol spravodajskú informáciu k tomuto návrhu, nech sa páči.
Vašečka, Richard, poslanec NR SR (2024-01-11):
Dobre, ďakujem pekne, takže Vašečka, nie Viskupič, aj keď pozdravujem pána poslanca Viskupiča. Ďakujem pánu poslancovi Trubanovi za jeho prejav, začal s tým, že, kolegovia z koalície, príliš sa ponáhľate. Áno, skrátené legislatívne konanie je zrýchlené konanie, ale keď napríklad špeciálna prokuratúra vznikala, tak zákon o jej vzniku bol prijatý v roku 2013, ale Úrad špeciálnej prokuratúry začal fungovať až od september 2004. Takže bolo tam pomerne dlhé prechodné obdobie. Vy chcete rýchlo prijať zákon, rýchlo, ihneď, bezodkladne zrušiť Úrad špeciálnej prokuratúry, vo všeobecnosti takéto konanie je podozrivé. A o to viac, keď evidentne a nie iba nejakým tušením, ale evidentne vieme, že to prinesie mnoho zlých dôsledkov, alebo môže to priniesť mnoho zlých dôsledkov. Jedných z nich sú priame, tie, ktoré vzniknú prijatím tohto zákona, a tam sa nejedná len o Úrad špeciálnej prokuratúry, ale mnohé ďalšie veci, ktoré tu boli spomenuté, ale aj tie nepriame dôsledky, ktoré spomenul pán poslanec Truban vo svojom vystúpení, ktoré majú aj medzinárodné dosahy a ktoré nielenže nerobia dobré meno Slovenskej republike, ale priamo nás aj poškodzujú. To znamená, nie je to len nejaká vec povesti Slovenskej republiky alebo nejaká politická záležitosť, ale aj ekonomická, aj záležitosť sociálna, lebo od nej závisí kvalita a úroveň života občanov Slovenskej republiky. Preto neponáhľajte sa s tým tak, stiahnite to a v každom prípade, ak by aj tento zákon bol prijatý, nech neplatí okamžite, ale nech je naozaj dostatočný čas, aby tieto veci sa mohli diať poporiadku, slušne, normálne, nie rýchlo a zbesilo. Ďakujem.
Bagačka, Michal, poslanec NR SR (2012-07-03):
Ďakujem pekne. Ja len v krátkosti. My tu rozprávame 8-ročné, 6-ročné gymnázium, 4-ročné gymnázium, taká stredná, taká stredná a my absolútne nejako dávame do úzadia základné školy. Základné školy, z ktorých sme vyšli my všetci, kde je kopec kvalitných učiteľov, kopec žiakov, ktorí tiež majú ťahať, hej, tí dobrí tých zlých, ako hovoríme. Ale ktorí dobrí majú ťahať tých zlých, pokiaľ všetci odídu do gymnázií? Takže mali by sme myslieť nielen na gymnáziá, ale mali by sme myslieť aj na základné školy, kde je totálne viac tých žiakov a majú tiež svoje problémy. Ďakujem.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 135 poslancov, za 134, 1 nehlasoval. Konštatujem, že sme tento návrh schválili. Pani poslankyne, páni poslanci, keďže sme odhlasovali v prvom čítaní vládny návrh zákona, o ktorom rokujeme v skrátenom legislatívnom konaní, chcem vás požiadať o odsúhlasení termínu jeho prerokovania v druhom čítaní. Navrhujem, aby sme tento vládny návrh zákona, tlač 1205, prerokovali zajtra, teda v stredu 5. októbra o deviatej hodine. Je všeobecný súhlas? (Súhlasná reakcia pléna.) Áno, ďakujem pekne, konštatujem, že sme určili termín prerokovania tohto návrhu zákona. Zároveň chcem požiadať predsedov príslušných výborov, aby zvolali schôdze výborov tak, aby sme mohli o vládnom návrhu zákona v druhom čítaní rokovať na schôdzi Národnej rady tak, ako sme si určili. Ďakujem. Pokračujeme hlasovaním o bode 103 schváleného programu, ktorým je druhé čítanie o vládnom návrhu zákona o inšpekcii v sociálnych veciach, tlač 1023. Prosím spoločnú spravodajkyňu z výboru pre sociálne veci pani poslankyňu Luciu Drábikovú, aby uvádzala hlasovanie. Nech sa páči, pani poslankyňa, máte slovo. (Hlasovanie o vládnom návrhu zákona o inšpekcii v sociálnych veciach a o zmene a doplnení niektorých zákonov , tlač 1023.)
Laššáková, Jana, podpredsedníčka NR SR (2014-09-09):
Ďakujem. Prerušujem rokovanie o tomto bode programu. Vyhlasujem krátku dvojminútovú prestávku. Pán poslanec Brocka s procedurálnym.
Laurenčík, Milan, podpredseda NR SR (2021-09-22):
Pán poslanec Eduard Kočiš, nech sa páči.
Laššáková, Jana, podpredsedníčka NR SR (2012-06-22):
Na faktické poznámky chce reagovať pán minister. Prosím, zapnite pána ministra. Nech sa páči, pán minister.
Blaha, Ľuboš, podpredseda NR SR (2024-01-09):
Pán poslanec Jaroslav Spišiak.
Baránik, Alojz, poslanec NR SR (2023-05-03):
Ďakujem pekne. Pán kolega Schlosár, ja celkom výnimočne budem reagovať na vaše vystúpenie takou len minimalistickou poznámkou, že ustanovenia zákona – a do toho sa zahŕňa, samozrejme, aj Trestný zákon – je potrebné vysvetľovať, interpretovať v kontexte ústavných práv, ktoré máme každý. A teda tvrdiť tu, že tie nové ustanovenia Trestného zákona znamenajú niečo, čo odporuje našej ústave, je nezmysel. Ja to tu uvádzam len preto, lebo predsa len vás ešte považujem za právnika, ktorý je schopný túto nuansu, dosť podstatnú, rozlíšiť. A teda ja myslím, že by ste sa mali vystríhať takých vyjadrení, ktoré tvrdia, že týmto Trestným zákonom my nejak rušíme základné princípy ústavné, na ktorých náš ústavný poriadok spočíva.
Bugár, Béla, podpredseda NR SR (2017-05-11):
Otváram možnosť sa hlásiť ústne do rozpravy. Pýtam sa, kto sa hlási? Štyria. Končím možnosť sa prihlásiť ústne do rozpravy. Pani poslankyňa Zemanová. Pán minister, hocikedy, keď chcete, aj teraz môžte, nech sa páči. Takže podľa rokovacieho poriadku pán minister má možnosť vystúpiť.
Hort, Milan, podpredseda NR SR (2010-11-04):
Pán poslanec Blanár, máte priestor na doplňujúcu otázku. Nech sa páči.
Grendel, Gábor, podpredseda NR SR (2022-06-22):
S ďalšou faktickou poznámkou pani poslankyňa Zemanová.
Kollár, Boris, predseda NR SR (2023-03-14):
Prosím, prezentujme sa a hlasujeme. (Hlasovanie.) Prítomných 133 poslancov, za 51, proti 9, zdržalo sa 66, nehlasovali 7. Uvedený návrh sme neschválili. Sme v treťom čítaní . Pýtam sa, či sa chce niekto prihlásiť v rámci tretieho čítania do rozpravy. Končím možnosť prihlásiť sa do rozpravy. Prihlásila sa jedna pani poslankyňa. Nech sa páči, vystúpi teraz pani poslankyňa Bittó Cigániková v rozprave. (Poslankyňa pristúpila k predsedajúcemu a krátko sa s ním rozprávala mimo mikrofónu.) Nech sa páči.
Grendel, Gábor, podpredseda NR SR (2020-11-25):
Vyhlasujem rozpravu k tomuto bodu za skončenú. Chce zaujať stanovisko pán poslanec Baránik? Nech sa páči.
P. Pavlis, poslanec: (2006-10-17):
Návrh zákona bol doručený poslancom v zákonom ustanovenej pätnásťdňovej lehote pred schôdzou Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Osobitná časť dôvodovej správy obsahuje odôvodnenia jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada Slovenskej republiky sa uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 2. októbra 2006 č. 99 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: ústavnoprávny výbor, výbor pre hospodársku politiku, výbor pre verejnú správu a regionálny rozvoj a výbor pre obranu a bezpečnosť. Za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní, vo výboroch do 29. novembra 2006 a v gestorskom výbore do 30. novembra 2006. Pán predsedajúci, prosím, otvorte všeobecnú rozpravu.
Grausová, Natália, poslankyňa NR SR (2018-02-14):
Ďakujem pekne. Ďakujem pánu doktorovi Zelníkovi za taký naozaj veľmi dobrý príspevok a za veľmi dobré postrehy v tejto rozprave. Ja vidím dva problémy. Teda ja považujem za veľké nešťastie pre slovenské zdravotníctvo to, že máme zmiešaný súkromný a štátny sektor. To je, jednoducho my na to nemáme podmienky, nemali sme. Zároveň aj viac ako jednu zdravotnú poisťovňu. Znova, Slovensko nebolo na to pripravené a nemáme také podmienky, ako majú štáty, ktoré mali dlhoročnú tradíciu týchto viacerých zdravotných poisťovní. To je jedna vec. Obrovský problém ja vidím v zavádzaní tzv. e-Healthu, čiže elektronického zdravotníctva. Obávam sa totiž, že v Slovenskej republike mimo hlavného mesta, prípadne krajských miest, že stratíme obrovské množstvo lekárov, pretože tak ako kolegovia predrečníci spomínali, sú tam lekári v dôchodkovom veku, ktorí rozhodne s týmto systémom nebudú pracovať a odídu. A naozaj to, máme obrovský odliv mladých lekárov, aj teda aj skúsených lekárov do zahraničia. S týmto treba niečo robiť. Tomu treba nejako zabrániť. A naozaj riešiť to prílivom Ukrajincov, ukrajinských zdravotníkov, ktorých je tu stále viac a viac, to nie je šťastná cesta pre Slovenskú republiku, ale naopak. A chcem ešte podotknúť, že zaznamenávam veľkú, obrovskú nespokojnosť medzi lekármi so zavádzaním e-Healthu a že, obávam sa, že ten systém bude zlyhávať, a že bude ešte príčinou obrovských... (Prerušenie vystúpenia časomerom.)
Grendel, Gábor, podpredseda NR SR (2022-03-16):
Dávam asi mimo poradia slovo najprv pánovi predsedovi Národnej rady, ktorý v tom čase viedol schôdzu.
Hlina, Alojz, poslanec NR SR (2015-03-17):
... na návrh pána Jasaňa sme vyňali zo spoločnej správy na osobitné hlasovanie body 17 a 22. Čiže keď to povie poslanec za SMER, tak sa môže. Keď to povie poslanec za opozíciu, sa nemôže. My to máme krásne, na jednom mieste v rámci jedného hlasovania krásne zdokumentované, tá dvojkoľajnosť a to, čo v tomto parlamente funguje. Ďakujem pekne.
Gyimesi, György, poslanec NR SR (2022-11-08):
Pán predsedajúci, dajte, prosím, hlasovať o návrhu zákona ako o celku s prijatými pozmeňujúcimi a doplňujúcimi návrhmi.
Grendel, Gábor, podpredseda NR SR (2021-09-28):
Tri faktické poznámky na vystúpenie pána spravodajcu. Pán poslanec Vašečka.
Mikloško, Jozef, poslanec NR SR (2015-03-13):
Ďakujem pekne. Samozrejme, ťažko sme prežívali svojho času, keď najdrahšiemu domácemu dali vtedy možnosť mať, SkyTollu, celý tento biznis. Potom som sa neskoršie upokojil, keď som videl, aké zahraničné firmy občas nás aj drancujú a tak ďalej, tak toto som už tak nechal, dobre, je to SkyToll. Doteraz som sa neuspokojil s tým, že tých 6 – 15 % za platobné karty sa platí. To stále dávam aj na stretnutí s ľuďmi na mítingoch ako príklad tunelovania a proste neférovosti, ale nateraz sa s tým nič neudialo napriek tomu, že sme tu o tom veľa hovorili. Samozrejme, tiež sa mi nepáči, to už tu povedali, že možnosť správneho orgánu rozhodnúť o konkrétnej výške pokuty v závislosti od závažnosti, spôsobu, času trvania a následkov. Ja si myslím, že nejaký počítačový algoritmus by to mohol vyhodnotiť a úplne exaktne povedať, že aká tá suma je. No toto je teda vyslovene návod na korupciu a na proste kamarátčágy. Klientelizmus. Pán poslanec Zajac zabudol povedať to, že k nákladom SkyTollu treba pridať to, že je tam kontrolný orgán, ktorý kontroluje SkyToll. Obávam sa, že moc toho stále nenakontroloval, ale dostáva ročne, zabudol som aj meno tej firmy, interpeloval som kvôli tomu pána ministra (reakcia z pléna), Logica, ktorá, sedia tam dvaja ľudia, kontrolujú, účtujú si ťažké peniaze a keď som to ministrovi teraz, týka sa to asi 1, 2 možno aj 3 milióny ročne, keď som ministrovi to povedal, odpovedal, že však to bude už iba 9 rokov trvať, teraz možno 8, ale proste že tam je tiež, zdá sa mi, tunel, ktorý do tých nákladov nedávame, ale kontrolovať nejakou kamerou alebo nejakým elektronickým prístrojom to, či tam naozaj sedia tie počty tých náklaďákov, tirákov, teda... (Prerušenie vystúpenia časomerom.)
Šeliga, Juraj, podpredseda NR SR (2020-04-22):
Pán poslanec Kotleba.
Klus, Martin, podpredseda NR SR (2019-10-17):
Ďakujem veľmi pekne, pán minister. Ja teda, ak dovolíte, si dovolím položiť doplňujúcu otázku z takého trošku iného súdka, práve v tejto chvíli sme sa dozvedeli, že je dohoda o brexite. Nesúvisí to úplne priamo s témou, ale ak by ste dovolili, tie dve minútky ešte na túto tému, že by ste nám povedali, ako to vnímate vy, to, čo sa podarilo dosiahnuť.
Sulík, Richard, predseda NR SR (2011-02-02):
Ďakujem. Pán poslanec Ondruš.
Dostál, Ondrej, poslanec NR SR (2017-02-14):
Ďakujem kolegom za reakcie a myslím si, že po dnešnom hlasovaní bude ešte dostatočne veľký priestor na debatu, čo ďalej s vyššími územnými celkami, ako ich usporiadať, zrušiť alebo nezrušiť, čiže nedostatok času je to posledné, čoho by som sa obával.
Pellegrini, Peter, predseda NR SR (2015-11-19):
Pán minister.
Danko, Andrej, predseda NR SR (2017-12-05):
Pani poslankyňa Kiššová s reakciou.
Bugár, Béla, podpredseda NR SR (2019-10-25):
Ďakujem pekne. Otváram rozpravu. Do rozpravy som dostal písomné prihlášky troch poslancov a poslankýň: pán poslanec Laurenčík, pán poslanec Dostál a pani poslankyňa Verešová. Pán poslanec Laurenčík, nech sa páči, máte slovo.
Grendel, Gábor, podpredseda NR SR (2020-11-04):
Budem rešpektovať prísľub pána predsedu Národnej rady v tomto. Takže zvolávam poslanecké grémium, nech sa páči. (Krátka pauza.) Predseda Národnej rady môže zvolať grémium kedykoľvek, takže v zmysle prenesenej kompetencie zvolávam poslanecké grémium. Poprosím zástupcov jednotlivých poslaneckých klubov, aby prišli do zadnej miestnosti. (Zasadanie poslaneckého grémia.) (Po zasadaní poslaneckého grémia.)
Danko, Andrej, predseda NR SR (2016-09-14):
Pán poslanec Matovič.
Valocký, Jozef, poslanec NR SR (2017-10-19):
S prijatými pozmeňujúcimi návrhmi doporučenie gestorského schváliť.
Raši, Richard, poslanec NR SR (2015-10-30):
Ďakujem veľmi pekne. Pán poslanec Valocký, ďakujem pekne za otvorenie jednej témy a jednej informácie, ktorá tu len tak prebehla vo faktickej poznámke pani poslankyne Nicholsonovej a myslím si, že to treba spomenúť, tak ako si to spomenul ty, keď povedala, že „všetci dobrí lekári idú von“. Všetci dobrí lekári. Čiže všetkých expertov, ktorých máme v našom zdravotníctve, z toho vyplýva, profesorov, docentov, primárov, skúsených chirurgov, tak podľa slov pani Nicholsonovej, ako si to povedal, to je len druhá liga zrejme, lebo všetci dobrí išli von. Myslím si, že to je jasný odkaz strany SaS, čo si o lekároch, ktorí každý deň liečia a zachraňujú životy našich pacientov, myslia, keďže podľa nej už všetci dobrí išli von. No a čo sa týka expertov pre zdravotníctvo, naozaj nenájdete jedinú zmienku na oficiálnych výstupoch KDH na žiadnom médiu o tom, že bývalý minister zdravotníctva pán Uhliarik by bol expertom KDH. Nie, on nie je expertom KDH, on už je len Ivan. A expertom KDH sa stáva hviezda Penty a po najnovšom aj nové duo, ktoré by som v skratke mohol nazvať ako škandálmi opradená organizácia FIFA – Figeľ, Faktor, s jasným cieľom (reakcie z pléna), s jasným cieľom zabezpečiť pravdepodobne financovanie kampane cez pôsobenie pána Faktora v spoločnostiach úzko spätých s finančnými skupinami. Nech žije kádehácka FIFA. (Potlesk.)
Vaľová, Jana, poslankyňa NR SR (2017-09-12):
Vážený pán predsedajúci, vážený pán minister, vážené panie poslankyne, vážení páni poslanci, v súlade s § 73 zákona o rokovacom poriadku som bola určená predsedníčkou Výboru Národnej rady pre sociálne veci za spravodajkyňu k návrhu zákona, ktorý je uvedený pod tlačou 662. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. V zmysle oprávnení, no... V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej... (čo to ja čítam, papiere mám pomiešané) boli pridelené výborom... (Reakcia z pléna, prerušenie vystúpenia predsedajúcim.)
A. Belousovová, podpredsedníčka NR SR: (2009-02-04):
Pán poslanec Minárik, chcete reagovať na faktickú poznámku? Nie. Ďalej v rozprave vystúpi pani poslankyňa Kramplová. Nech sa páči.
Laurenčík, Milan, podpredseda NR SR (2021-05-28):
Pán poslanec Eduard Kočiš, nech sa páči.
Grendel, Gábor, podpredseda NR SR (2022-03-22):
Spravodajcom k tomuto bodu je opäť pán poslanec Rastislav Schlosár, ktorého určil navrhnutý gestorský ústavnoprávny výbor, máte slovo, pán poslanec.
Bugár, Béla, podpredseda NR SR (2017-06-16):
Zatiaľ nie, ja som sa pýtal pána predsedu. Pán predseda Národnej rady vám bude písať list. Jedná sa o to, že zatiaľ na výbore to prerokované nebolo.
Košútová, Magda, poslankyňa NR SR (2012-04-04):
Sľubujem. (Potlesk.)
Hraško, Igor, poslanec NR SR (2015-05-28):
Ďakujem pekne za slovo, pani predsedajúca. Pán poslanec Dzurinda, som rád, že ste ukázali konkrétne zmluvy, konkrétne štúdie, konkrétne závery odborníkov, ktoré ale asi ani pán poslanec Blaha nechce vidieť, a potom rozpráva od veci. Opäť sa raz ale potvrdilo, že Fico je „kaz“, a predviedol to v plnej kráse aj vo včerajšom prejave, ktorého reči ste mu vyvrátili. Je to klamár, je to alibista, je to zbabelec. Fico opäť včera klamal a zavádzal občanov, lebo hovoril len polopravdy. Argumentačne ste to potvrdili. Alibista zase chce svoju neschopnosť hodiť na niekoho iného. No a zbabelec, lebo zase tu nie je, keď by mal počúvať argumenty toho, na ktorého nadáva už celé roky. Ako ste poznamenali, Fico stále napáda pravicu. Ale ja nie som extrémista. Podľa mňa ani jeden extrém nie je pre blaho občanov dobrý. Nie som extrémista ani ľavicový, s paradoxom – viď Blaha so svojimi kvetnatými slovami a Fico s úplne inými činmi – taká tá zlatá stredná cesta je mojím krédom. Ale prečo nás Fico stále hádže všetkých do extrému? Aby označil tých zlých a nahádzal ich do jedného vreca. Do toho zlého vreca, aby on bol za toho dobrého. Ale ja zopakujem ešte raz, lebo Fico stále hovorí, že privatizácia je zlá. Ficova vláda sprivatizovala štátne ropné rezervy, štátneho železničného prepravcu Cargo a teraz nevýhodne pre štát doprivatizovala Telekom. Pán Dzurinda, myslíte, že po tomto chodí mráz po chrbte poslancom SMER-u? Jarjabkovi, Blahovi, Čížovi, Kérymu? Súhlasím s tým, že Fico škodí Slovensku. Škodí občanom a naozaj poškodzuje národno-štátne záujmy. Ficovi nejde o občanov našej krajiny. Ficovi ide len o to, aby stále mohol mať tú moc všetko ovládať v prospech tých vybraných, tým jemu spriaznených.
Cigániková, Jana, poslankyňa NR SR (2019-02-05):
Ďakujem pekne. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Mazurek, Milan, poslanec NR SR (2021-09-30):
Pán kolega, dovoľte sa mi najprv ospravedlniť v mene všetkých príčetných poslancov Národnej rady za tohto magora zo SaS-ky a v tomto prípade by som rád reagoval na to, čo ste hovorili, že pán generálny prokurátor, keď príde do tohto pléna, tak musí byť šokovaný z toho, akí právni odborníci, menovali ste napríklad pána profesora Pročka, sa vyjadrujú k jeho práci a kritizujú ho a dávajú mu otázky, lebo im niečo nesedí, alebo nie sú schopní pochopiť to, čo im je hovorené, a určite je v šoku aj z toho, keď tu napríklad spomínaný pán – v úvodzovkách – profesor vykrikuje a vyzýva generálneho prokurátora, aby zakročil voči poslancom, ktorí mu nesedia, dokonca s argumentom, to, čo predvádzajú na sociálnych sieťach, je neuveriteľné, ako naozaj výrok hodný NKVD a potom to zaklincuje niečo, niečím o cti a slušnosti. To, to je neuveriteľné, fakt, čo sa tu všetko deje pri debate o správe generálneho prokurátora, a potom občan Slovenskej republiky, ktorého zastupujú takíto pacienti, má predpokladať, že im pôjde o zákonnosť, o spravodlivosť, keď tu skrátka nedokážu zniesť opozičnú kritiku, no tak začnú škriekať na generálneho prokurátora: „Zavrite ich!“ Veď oni na sociálnych sieťach píšu nestraš... neuveriteľné veci, to je, to sme tu nevideli ani v minulom volebnom období, kedy tu bolo tiež toho dosť veľa, ale toto preráža všetky pomyselné dná. Čiže zdieľam tento váš pocit sklamania a mrzí ma, že si toto vôbec musí vypočuť generálny prokurátor.
Jurinová, Erika, podpredsedníčka NR SR (2013-05-21):
Ďakujem pekne, pán poslanec. Na vaše vystúpenie dve faktické poznámky. Uzatváram možnosť prihlásiť sa. Pán poslanec Poliačik, nech sa páči.
Kuriak, Milan, poslanec NR SR (2021-06-15):
Ďakujem za slovo. Pán poslanec Blaha, za dvanásť rokov vlády SMER ste zanechali za sebou desiatky káuz, ktorými ste spôsobili ľuďom a Slovensku obrovské škody v miliardách eur. Chrapúnsky ste si dovolili okradnúť národ a kryli ste vašich ľudí. Rozviazali ste im ruky a pod vaším patronátom ste im umožnili neľudsky a nekresťansky drancovať a zbedačovať bežných ľudí. Vaši ľudia si prišli na svoje a mnohí z vašich chránencov si prilepšili o milióny eur. Kryli ste a podporovali ste obrovské množstvo káuz, cez ktoré vaši ľudia rozkradli takmer 6 mld. eur. Uvediem aspoň tie kauzy, ktoré stihnem. Možno časť faktickej poznámky ani nebude stačiť. Niektoré najväčšie kauzy, ktoré ste v SMER-e kryli a určite ste o nich vedeli, ako kauza mýtny tender, teta Anka, hlas podobný Ficovi, rekonštrukcia Bratislavského hradu, kauza TIPOS, kauza predaj emisií, kauza eurofondy cez školstvo – pán minister Plavčan, kauza výstavby Jaguar, kauza Bžán, kauza kompa, Babindol, kauza masér Kostka, kauza alobal, kauza Bonul, dotácie Duslo Šaľa, kauza stíhačky za 1,6 mld., kauza nákup transportérov za stovky miliónov eur, kauza výkup predražených pozemkov pod obchvat Bratislavy, kauza Počiatkov tender na palivové karty, kauza diaľničné PPP projekty, kauza dotácia Hornonitrianskych baní, kauza na fotovaltické (fotovoltické, pozn. red.) elektrárne, kauza zlúčenie poisťovní Dôvera a Apollo a mnohé ďalšie... (Prerušenie vystúpenia časomerom.)
Sulík, Richard, predseda NR SR (2010-12-10):
Prepáčte mi, pán poslanec. Poprosím pána poslanca Mikuša netelefonovať v sále rokovacej. Ďakujem pekne. Nech sa páči.
Figeľ, Ján, podpredseda NR SR (2015-09-22):
Ďakujem pekne. Otváram všeobecnú rozpravu. Písomne som dostal prihlášku od dvoch poslancov, Alojza Hlinu a Martina Poliačika. Nech sa páči v tomto poradí, pán Hlina.
Šebej, František, poslanec NR SR (2012-06-29):
Ďakujem. Najprv odpoviem pánovi kolegovi Chrenovi. Nie som elitár, a ak si myslíte, že v súčasnej dobe sú voliči lepšie informovaní ako v minulosti, obávam sa, že trpíte ilúziou. Reakcia na kolegu Viskupiča. No, Hitlerove referendá, že či nespochybňujú proste tie príklady samotný demokratický systém. No, viete, tak trochu áno, lebo je to veľmi relatívne. Pozrite sa na výsledky demokratických volieb v Egypte a skúste sa na nich spätne pozrieť povedzme oddnes o rok. A zistíte si, že úplne legitímnym demokratickým spôsobom sa Egypťania pripravili o slobodu, rovnosť medzi mužmi a ženami, o vnútorný mier, aj o prosperitu – ale prosím. K pánovi poslancovi Kadúcovi na otázku, že či je tento súčasný stav ústavný. No tak ja nie som Ústavný súd ani ho nemôžem nahradiť, ale, prepáčte, naozaj tento súčasný stav je ústavný, pretože sa riadi literou ústavy, preto je ústavný. Taká tautológia. Pán kolega Blaha, samozrejme, že sú aj iné formy participácie a, samozrejme, že mnohé sú veľmi užitočné, ale v tomto momente diskutujeme o referende a o kvóre jeho platnosti. Len toľko. Richardovi Sulíkovi. No tak, čo by bolo, keby sa boli ľudia zúčastnili? V tejto chvíli neviem, ťažko povedať spätne. Máš pravdu, ale neviem. Jozef Mikloško. Prosím ťa, Taliansko nie je kolískou demokracie, pre historický poriadok, tou je Grécko. Ale Taliansko je kolískou všetkého možného – od rímskeho práva cez všetky možné formy diktatúry... (Prerušenie vystúpenia časomerom.)
Panáček, Milan, poslanec NR SR (2016-05-24):
Ďakujem za slovo. Vážený pán predsedajúci, vážený pán minister, kolegyne, kolegovia, dovoľte mi, aby som predniesol spoločnú správu výborov Národnej rady o prerokovaní návrhu na vyslovenie súhlasu Národnej rady s Dohodou medzi vládou Slovenskej republiky a Prípravnou komisiou pre Organizáciu Zmluvy o všeobecnom zákaze jadrových skúšok, o vzájomnej spolupráci pri výcviku a realizácii činností komisie týkajúcich sa inšpekcií na mieste. Návrh pridelil predseda Národnej rady Slovenskej republiky svojím rozhodnutím č. 40 z 22. apríla 2016 na prerokovanie ústavnoprávnemu výboru, výboru pre hospodárske záležitosti, výboru pre obranu a bezpečnosť a zahraničnému výboru. Za gestorský výbor určil Zahraničný výbor Národnej rady. Ústavnoprávny výbor uznesením z 12. mája 2016 č. 9, výbor pre hospodárske záležitosti z 12. mája 2016 č. 8, výbor pre obranu a bezpečnosť z 11. mája 2016 č. 7 a zahraničný výbor uznesením č. 8 z 20. mája 2016 odporúčajú Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s dohodou a rozhodnúť, že dohoda je medzinárodná zmluva podľa čl. 7 ods.5 Ústavy Slovenskej republiky, ktorá má prednosť pred zákonmi. Gestorský výbor na základe stanovísk výborov vyjadrených v ich uzneseniach, uzneseniach a stanovísk poslancov gestorského výboru odporúča Národnej rade vysloviť súhlas s dohodou podľa čl. 86 písm. d) Ústavy Slovenskej republiky a rozhodnúť, že dohoda je medzinárodná zmluva podľa čl. 7 ods. 5 Ústavy Slovenskej republiky, ktorá má prednosť pred zákonmi. Spoločná správa výborov Národnej rady Slovenskej republiky o prerokovaní návrhu na vyslovenie súhlasu s predmetnou dohodou bola schválená uznesením Zahraničného výboru Národnej rady č. 12 z 20. mája 2016. Týmto uznesením ma výbor poveril plniť úlohy spoločného spravodajcu. Ďakujem, pán predsedajúci, skončil som.
Hrnčiar, Andrej, podpredseda NR SR (2019-11-28):
Pán poslanec Bastrnák.
Danko, Andrej, podpredseda NR SR (2024-05-09):
Pán poslanec Kmec požiadal v rámci... (Reakcia z pléna.) S reakciou na faktické ešte pán poslanec Stachura. Vieme to technicky urobiť? Dobre, tak reakcia na faktické poslanec Stachura.
Matovič, Igor, poslanec NR SR (2012-09-25):
Takže začnem od konca. Martin, ja to zopakujem, napriek tomu, že mi hovoríš, že by som, že sa to nerobí. Mám reagovať na všetkých, ktorí na mňa reagovali, takže, prosím vás, nevyrušujte. Ja som povedal, že je rovnaká logika tohto návrhu, ktorý predkladá kolegyňa Nicholsonová, ako keď vyžaduje pre Rómov na vodičák, aby mali skončenú základnú školu, ako kebyže vyžadujeme pre štátnu tajomníčku, aby mala skončenú vysokú školu. Na tom nie je nič zlé. Zato, že to akurát sa týka pani Nicholsonovej, a zato, že je žena, by som to nemal povedať, potom asi rovnako ona by sa nemala vyjadrovať k Rómom, lebo teda by to asi nebolo slušné v krajine, ktorá je tolerantná z liberálnej strany, ktorá hovorí, že má rada menšiny. Tak asi by ani nemala spomenúť, že ide tu robiť nejaký bič na Rómov, aby si oni, tí ľudia, ktorí nechcú študovať, si urobili nejakú základnú školu. To je rovnako neslušné od kolegyne Nicholsonovej, ako to bolo odo mňa, ale ja som zároveň jedným dychom povedal, že nesúhlasím ani s jedným, ani s druhým prístupom, ale povedal som, že toto mi to pripomína. Vyjadril by som sa potom už iba ku kolegovi Martvoňovi a Lojzovi Hlinovi. To si myslím, že to je problém, že vy ste to zobrali jednoducho z druhej strany. Vy tu hovoríte, argumentujete tým, že konkrétne teda, že je mnoho prípadov v reálnom živote, kedy osoby bez toho, aby mali ukončenú aspoň základnú školu, a bez reálnych základov ovládania čítania úspešne získavajú vodičské oprávnenie mnohokrát s rôznymi pochybnosťami. Peter Pollák to spomenul, že takého človeka v reálnom živote nestretol, že veľmi rád by ho videl, ale to, čo povedal Martvoň aj Hlina, je to, že ak takýto problém nastáva, tak riešte tých ľudí, ktorí porušujú zákon, a porušujú zákon pravdepodobne policajti, ak by takýchto ľudí cez nejakú skúšku pustili, ale nie ten človek, ktorého ten policajt pustí. A preto... (Prerušenie vystúpenia časomerom.)
Cibulková, Katarína, poslankyňa NR SR (2011-03-23):
Pán predsedajúci, prosím, dajte hlasovať o tom, že Národná rada prideľuje predložený návrh zákona na prerokovanie: ústavnoprávnemu výboru, výboru pre ľudské práva a národnostné menšiny a výboru pre kultúru a médiá. Ďalej, aby za gestorský výbor určila hlasovaním výbor pre kultúru a médiá s tým, že určené výbory prerokujú návrh zákona do 11. mája a gestorský výbor do 13. mája 2011.
Laurenčík, Milan, podpredseda NR SR (2021-02-03):
Faktickú poznámku má pripravenú aj pán poslanec Miroslav Suja, nech sa páči.
Grendel, Gábor, poslanec NR SR (2016-04-20):
Ďakujem za slovo. Mám návrh k procedúre, najmä potom k tej ústnej časti, teda ľudí, ktorí sa ústne prihlásia do rozpravy. Ja uznávam, že členovia vlády majú aj iné pracovné povinnosti. Naozaj, myslím to úprimne, nie ironicky... (Prerušenie vystúpenia predsedajúcim.)
P. Paška, predseda NR SR: (2007-12-04):
(Hlasovanie.) 147 prítomných, 61 za, 69 proti, 17 sa zdržalo. Návrh sme neprijali.
Pellegrini, Peter, podpredseda NR SR (2020-04-22):
Pán poslanec Blanár.
K. Tóthová, poslankyňa: (2005-01-20):
Ja viem, že nemôžete odpovedať. Ja môžem len vyjadriť spokojnosť a konštatovať, že tým pádom pán minister Zajac nebude môcť vykonávať lekárske služby, pretože podľa práva a všade v Európe licenciu vykonávať lekárske povolanie môže dostať len ten, kto je členom komory. Napriek tomu, že pán minister verejnosť informoval, že to bol socialistický anachronizmus, nie je to tak, pretože už bývalá Česko-Slovenská republika mala povinné členstvo v Lekárskej komore. Inak videla som, že už viacej lekárov chodí usmiatych, tak teraz už viem, aký je na to dôvod. Ďakujem.
Krúpa, Juraj, poslanec NR SR (2022-03-22):
Pán predseda, teraz vás požiadam dať hlasovať o mojom pozmeňujúcom návrhu.
Dubovcová, Jana, verejná ochrankyňa práv (2016-12-08):
Vzhľadom na tieto zistenia, že sa nedá predpokladať, ktorá osoba, keď ju takto polícia zatvorí, bude zbitá, ktorá nebude, že nemá byť vôbec zatvorená v týchto priestoroch, som navrhla to opatrenie, že tento policajný postup treba zakázať. Teda zo zákonných dôvodov, z dôvodov, že je to v rozpore s demokratickým a právnym štátom takýto postup, pretože nie je podľa zákona, ale aj z dôvodu, že v týchto priestoroch dochádza k ponižujúcemu minimálne zaobchádzaniu, ale niekedy aj k mučeniu osôb, ktoré sú tam zavreté. Upozorňujem na to, že po takomto pobyte tejto osoby je potom ona väčšinou posúvaná do tej riadnej cely. Medzitým podpisuje rôznu dokumentáciu. Čiže aj výsledok vyšetrovania alebo vyjadrovania sa, lebo záznamy sa tam len robia tejto osoby, nemusí potom zodpovedať skutočnému stavu, lebo ona môže byť ovplyvnená týmto postupom. Pretože policajný riaditeľ, policajný prezident vydal rozkaz, ktorý svojím spôsobom legitimizuje postup svojich podriadených zložiek, ktorý ja som kritizovala. Upozorňujem na to, že rozkaz prezidenta Policajného zboru ani ministra vnútra nemôže nahradiť zákon v právnom štáte. Čiže z toho dôvodu je možné niektoré veci urobiť, ale iba v prípade, ak Národná rada prijme primeranú právnu úpravu. (Hluk v sále.) Ako ďalšiu vec, ktorá poukazuje na neochotu riadiť sa pravidlami právneho štátu, poukazujem na to, že dôsledky takéhoto postupu orgánu verejnej správy vo vzťahu k verejnosti vysielajú taký signál do radov polície, ale aj do radov verejnosti, že polícia môže postupovať svojvoľne, pretože tento postup nie je kontrolovateľný a z právneho hľadiska má charakteristiku svojvoľný. Preto žiadam vlastne poslancov Národnej rady, aby okrem toho, že je prerokovaná táto správa v Národnej rade, boli prijaté primerané opatrenia. To sa očakáva od právneho štátu, že keď verejný ochranca práv predloží správu s takýmito závažnými zisteniami, nasledujú opatrenia. Takže by som bola rada, keby okrem toho, že Národná rada vezme správu verejného ochrancu práv na vedomie, sa potom príslušné výbory ďalej ňou zaoberali a zariadili, aby boli prijaté navrhované opatrenia. Tak ani nie 10 minút, áno. (Hluk v sále.) Ešte som možno jednu poznámku chcela povedať, že keď Národná rada neprijme opatrenia, má to naozaj veľmi zlé následky, lebo napríklad tým, že neboli prijaté opatrenia vo vzťahu k tej búračke v Košiciach, sa teraz udomácňuje, povedzme že v samospráve, taká možnosť alebo také postupy sa pripravujú, ako sa stalo, napríklad mesto Žilina, že nasťahovalo po požiari do 16 metrov štvorcových buniek po 16, po 17, po 18 ľudí ako riešenie tejto situácie, že títo ľudia, rodiny s malými deťmi majú k prvému zaplatiť za takúto bunku, ktorá nie je ani pre zvieratká, 200 eur, hoci tieto prostriedky nemôžu mať. Čiže toto potom, keď sa neprijímajú opatrenia jednoznačné, vyvoláva v praxi neskôr takéto následky a takéto postupy. A z toho určite bude potom pre Slovenskú republiku škandál, skôr či neskôr. Ďakujem. (Potlesk.)
Solymos, László, poslanec NR SR (2010-09-07):
Ďakujem veľmi pekne. Vážený pán predsedajúci, vážené pani poslankyne, vážení páni poslanci, vážení prítomní, Výbor Národnej rady Slovenskej republiky pre hospodárstvo, výstavbu a dopravu ma uznesením č. 17 určil za spravodajcu k vládnemu návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov a ktorým sa menia a dopĺňajú niektoré zákony. Je to č. tlač 51. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej pätnásťdňovej lehote pred schôdzou Národnej rady Slovenskej republiky, na ktorej sa uskutočňuje jeho prvé čítanie. Konštatujem, že uvedený návrh spĺňa po formálno-právnej stránke náležitosti uvedené v § 67 a v § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. O tom, že návrh bude mať vplyv na verejné financie, nebude mať vplyv na hospodárenie obyvateľov, ani na hospodárenie podnikateľskej sféry a iných právnických osôb. Nebude mať dopad na životné prostredie, na zamestnanosť ani na podnikateľské prostredie. Osobitná časť dôvodovej správy obsahuje odôvodnenie jednotlivých ustanovení návrhu. Návrh zákona obsahuje doložku zlučiteľnosti s právom Európskej únie. Podľa tejto doložky je problematika návrhu zákona upravená v práve Európskej únie a nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 23. augusta 2010 č. 35 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárstvo, výstavbu a dopravu. Za gestorský výbor navrhujem Výbor Národnej rady Slovenskej republiky pre hospodárstvo, výstavbu a dopravu. Odporúčam, aby výbory predmetný návrh zákona prerokovali v druhom čítaní vo výboroch a v gestorskom výbore do 11. októbra 2010. Pán predsedajúci, prosím, otvorte všeobecnú rozpravu.
Hrnčiar, Andrej, podpredseda NR SR (2019-09-18):
Pán poslanec Grendel.
Szőllős, Ján, poslanec NR SR (2022-11-29):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.